Neo Geo CD

Muutamaa yksinoikeuspeliä lukuun ottamatta tyystin obsoliitti alusta, joka tarjoaa vain Neo Geo -käännöksiä latausajoilla ja CD-musilla; nämä ovat minun näkökulmastani kummatkin miinuksia. Pelaamisen arvoisia pelejä verrattuna pelattuihin on 2/4, pelien yhteisarvosana 15.
* ADK World: ADK:n sekalainen sälä -CD, jossa muutama minipeli ja tietoja lafkan teoksista. Firman muutamalle fanille siis melko nautittavaa settiä; etenkin eri tekeleiden ninjoille omistettu osio huvittaa. Valitettavasti triviaosuudet on pyhitetty vain ADK:n Neo Geo -tekeleille, joten Sky Adventuren ja Kyroksen kaltaiset klassikot on epäansaitusti jätetty menosta pois. Minipelit ovat jees, lähinnä ihastuttavien graffojen ynnä äänien takia, ja Brocken -pilipaleilu sisältää mekaniikkoja, joita toivoisi näkevän "kunnon" lentoräiskinnöissä. "Ugee!"
* Crossed Swords II: "I live to inflict agony on others!" Alustan toiseksi paras ADK -yksinoikeutus, joka parantaa melkoisesti ykkösen pelattavuutta laajemmalla liikelistalla, erilaisilla hahmoilla sekä inhimillisemmällä vaikeusasteella. Joskus panokset ovat jopa liikaa pelaajan puolella, koska perusmosista pääsee välillä eroon aivottomalla hyökkäysnapin takomisella. Expi-systeemi on myös kuppaisempi kuin ykkösosassa ja käännös liian hyvä, mutta muuten meno on melkoisesti edeltäjää nautittavampaa. (7/10)
* Oshidashi Zintrick: "The farist extrusion puzzle has been designed by neo Geo." ADK:n omintakeinen versuspuzzleilu, jonka kaksintaisteluelementit on genren normiedustajaa huomattavasti korostetummat. Estetiikka on kohdallaan ja hahmot ovat myös tarvittavan kovaa tasoa; janttereiden uniikit erikoishyökkäykset tuovat joka iikkaan myös pelillisen lisämausteen. (8/10)
*Shinsetsu Samurai Spirits - Bushidou Retsuden: Esteettisesti hyvä Samurai Shodown -sivuroolipeli, jossa kuitenkin ajalleen ja genrelleen perinteisen kökkö pelattavuus. Ainoa kiinnostava asia valikkokahinoissa on erikoistaidot, jotka suoritetaan tappelupelimäisillä tatinvatkauksilla.